
ΤΕΥΧΟΣ ΔΕΥΤΕΡΟ 


Αρ 


. Φύλλου 4670 


ΑΠΟΦΑΣΕΙΣ 

Αριθμ. αττόφ. 1.101/2017 

Σχετικά με τις αριθμητικές τιμές των συντελε¬ 
στών της μεθοδολογίας επιμερισμού του Ειδικού 
Τέλουςτου άρθρου 143 παρ. 3 του ν. 4001/2011, 
όπως ισχύει, για το ημερολογιακό έτος 2018. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

Κατά την τακτική συνεδρίασή της, στην έδρα της, την 
20η Δεκεμβρίου 2017, η οποία συνεχίστηκε κατά την 22η 
Δεκεμβρίου 2017 και λαμβάνοντας υπόψη: 

1. Τις διατάξεις του ν. 4001/2011 «Για τη λειτουρ¬ 
γία Ενεργειακών Αγορών Ηλεκτρισμού και Φυσικού 
Αερίου, για Έρευνα, Παραγωγή και δίκτυα μεταφο¬ 
ράς Υδρογονανθράκων και άλλες ρυθμίσεις» (ΦΕΚ Α' 
179/22.08.2011), όπως ισχύει, και ιδίωςτου άρθρου 143. 

2. Τις διατάξεις του ν. 2773/1999 «Απελευθέρωση 
της αγοράς ηλεκτρικής ενέργειας - Ρύθμιση θεμάτων 
ενεργειακής πολιτικής και λοιπές διατάξεις» (ΦΕΚ Α' 
286/22.12.1999), όπως ισχύει, και ιδίως του άρθρου 40. 

3. Τις διατάξεις του ν. 4152/2013 «Επείγοντα μέτρα 
εφαρμογής των νόμων 4046/2012, 4093/2012 και 
4127/2013» (ΦΕΚ Α' 107/09.04.2013) και ιδιαίτερα τις 
διατάξεις της Παραγράφου 1.2 και 1.3. 

4. Τις διατάξεις του ν. 4254/2014 «Μέτρα στήριξης 
και ανάπτυξης της ελληνικής οικονομίας στο πλαίσιο 
εφαρμογής του ν. 4046/2012 και άλλες διατάξεις» (ΦΕΚ 
Α' 85/07.04.2013) και ιδιαίτερα τις διατάξεις της Παρα¬ 
γράφου ΙΓ. 

5. Τις διατάξεις του ν. 4093/2012 «Έγκριση Μεσοπρό¬ 
θεσμου Πλαισίου Δημοσιονομικής Στρατηγικής 2013- 
2016 - Επείγοντα Μέτρα Εφαρμογής του ν. 4046/2012 
και του Μεσοπρόθεσμου Πλαισίου Δημοσιονομικής 
Στρατηγικής 2013-2016» (ΦΕΚ Α' 222/12.11.2012) και 
ιδίως την παράγραφο 1.2. 

6. Τις διατάξεις του ν. 4414/2016 «Νέο καθεστώς στή¬ 
ριξης των σταθμών παραγωγής ηλεκτρικής ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης - Δι¬ 
ατάξεις για το νομικό και λειτουργικό διαχωρισμό των 
κλάδων προμήθειας και διανομής στην αγορά του φυσι¬ 
κού αερίου και άλλες διατάξεις» (ΦΕΚ ΑΊ 49/09.08.2016), 
όπως ισχύει. 


7. Τις διατάξεις του ν. 3468/2006 «Παραγωγή Ηλε¬ 
κτρικής Ενέργειας από Ανανεώσιμες Πηγές Ενέργειας 
και Συμπαραγωγή Ηλεκτρισμού και Θερμότητας Υψηλής 
Απόδοσης και λοιπές διατάξεις» (ΦΕΚ Α' 129/27.06.2006), 
όπως ισχύει, και ιδίως τα άρθρα 9,10,12,13 και 25. 

8. Την υπ’ αριθμ. Δ5-ΗΛ/Β/Φ.1,20/οικ. 290/08.01.2013 
απόφαση του Υφυπουργού Περιβάλλοντος, Ενέργειας 
και Κλιματικής Αλλαγής, «Μεθοδολογία επιμερισμού 
του Ειδικού Τέλους του άρθρου 143 παρ. 3 περ. γ' του 
ν. 4001/2011» (ΦΕΚ Β' 10/9.01.2013), εφεξής «η Μεθο¬ 
δολογία». 

9. Την απ' αριθμ. Δ5-ΗΑ/Β/Φ.1.21/οικ. 4123/05.03.2014 
απόφαση του Υφυπουργού Περιβάλλοντος, Ενέργειας 
και Κλιματικής Αλλαγής «Τροποποίηση της υπ' αριθμ. 
Δ5-ΗΛ/Β/Φ.1.20/οικ. 290/08.01.2013 απόφασης του 
Υφυπουργού Περιβάλλοντος, Ενέργειας και Κλιματικής 
Αλλαγής: Μεθοδολογία επιμερισμού του ΕιδικούΤέλους 
του άρθρου 143 παρ. 3 περ. γ' του ν. 4001/2011 (ΦΕΚ Β' 
10/9.01.2013)» (ΦΕΚ Β' 719/21.03.2014). 

10. Την υπ’ αριθμ. κοινή υπουργική απόφαση Η.Π. 
54409/2632/2004 (ΦΕΚ Β' 1931/27.12.2004) σχετικά με 
το «Σύστημα εμπορίας δικαιωμάτων εκπομπής αερί¬ 
ων θερμοκηπίου σε συμμόρφωση με τις διατάξεις της 
οδηγίας 2003/87/ΕΚ "σχετικά με τη θέσπιση συστήματος 
εμπορίας δικαιωμάτων εκπομπής αερίων θερμοκηπίου 
εντός της Κοινότητας και την τροποποίηση της οδηγίας 
96/61/ΕΚ του Συμβουλίου" του Συμβουλίου της 13ης 
Οκτωβρίου 2003 και άλλες διατάξεις», όπως τροποποι¬ 
ημένη ισχύει. 

11 .Τις διατάξεις της υπ' αριθμ. οικ. 31540/2017 υπουρ¬ 
γικής απόφασης «Τρόπος κατανομής εσόδων από πλει- 
στηριασμούς δικαιωμάτων εκπομπών αερίων θερμοκη¬ 
πίου για το έτος 2017» (ΦΕΚ Β' 2443/18.07.2017). 

12.Την υπ’ αριθμ 334/2016 απόφαση ΡΑΕ «Τροποποί¬ 
ηση του Κώδικα Συναλλαγών Ηλεκτρικής Ενέργειας και 
του Εγχειριδίου του Κώδικα Συναλλαγών Ηλεκτρικής 
Ενέργειας, σύμφωνα με τις διατάξεις του εδαφίου (ββ) 
της παραγράφου 3. α του άρθρου 143 του ν. 4001 /2011, 
όπως ισχύει, για τη θέσπιση Μεθοδολογίας υπολογισμού 
του εσόδου του Υπολογαριασμού Αγοράς του Ειδικού 
Λογαριασμού ΑΠΕ και ΣΗΘΥΑ» (ΦΕΚ Β' 3169/3.10.2016), 
όπως τροποποιήθηκε με τις υπ' αριθμ. 149/2017 «Τρο¬ 
ποποίηση του Κώδικα Συναλλαγών Ηλεκτρικής Ενέργει¬ 
ας ως προς τη Μεθοδολογία υπολογισμού του εσόδου 
του Υπολογαριασμού Αγοράς του Ειδικού Λογαριασμού 

ΑΠΕ και ΣΗΘΥΑ» (ΦΕΚ Β' 1093/30.3.2017) και 150/2017 
«Καθορισμός τιμών ρυθμιστικών παραμέτρων για την 
εφαρμογή της Μεθοδολογίας υπολογισμού του εσόδου 
του Υπολογαριασμού Αγοράς του Ειδικού Λογαριασμού 
ΑΠΕ και ΣΗΘΥΑ» (ΦΕΚ Β' 1093/30.3.2017) αποφάσεις ΡΑΕ 
και ισχύει. 

13. Τη διάταξη του άρθρου 131 παρ. 7 του ν. 4495/2017 
«Έλεγχος και προστασία του Δομημένου Περιβάλλοντος 
και άλλες διατάξεις» (ΦΕΚ Α' 167/3.11.2017), μετην οποία 
τροποποιούνται οι διατάξεις του άρθρου 5 παρ. 8 του 
ν. 4414/2016 «Νέο καθεστώς στήριξηςτων σταθμών πα¬ 
ραγωγής ηλεκτρικής ενέργειας από Ανανεώσιμες Πηγές 
Ενέργειας και Συμπαραγωγή Ηλεκτρισμού και Θερμό¬ 
τητας Υψηλής Απόδοσης - Διατάξεις για το νομικό και 
λειτουργικό διαχωρισμό των κλάδων προμήθειας και 
διανομής στην αγορά του φυσικού αερίου και άλλες δι¬ 
ατάξεις» (ΦΕΚ Α' 149/9.8.2016). 

14. Τις διατάξεις της υπουργικής απόφασης ΑΠΕΗΛ/Α/ 
ΦΙ/οικ. 175067 (ΦΕΚ Β 1 1547/5.5.2017) «Εγκατάσταση 
φωτοβολταϊκών σταθμών από αυτοπαραγωγούς με 
εφαρμογή ενεργειακού συμψηφισμού ή εικονικού συμ¬ 
ψηφισμού σύμφωνα με το άρθρο 14Α του ν. 3468/2006, 
όπως ισχύει», και ιδίως του άρθρου 4 παρ. 4 και των άρ¬ 
θρων 5 και 6. 

15. Τις διατάξειςτου άρθρου 95 «Ρευματοκλοπές»του 
Κώδικα Διαχείρισης του Ελληνικού Δικτύου Διανομής 
Ηλεκτρικής Ενέργειας (ΕΔΔΗΕ), που εκδόθηκε με την 
υπ' αριθμ. 395/2015 απόφαση ΡΑΕ (ΦΕΚ Β' 78/20.01.2017). 

16. Τις διατάξεις της υπ' αριθμ. 237/2017 απόφασης 
ΡΑΕ «Καθορισμός (Α) της Διοικητικά οριζόμενης τιμής 
του ποσοστού προσαύξησης και των χρεώσεων για 
την αποζημίωση του διαχειριστή έναντι του κόστους 
εντοπισμού και διαχείρισης ρευματοκλοπής (Β) των 
κλείδων επιμερισμού του εσόδου από διαπιστωμένες 
ρευματοκλοπές καθώς και (Γ) κατανομή των ποσών που 
εισπράττονται λόγω ρευματοκλοπών, σε εφαρμογή των 
παραγράφων 11 και 18 του άρθρου 95 και της παραγρά¬ 
φου 5 του άρθρου 138 του Κώδικα Διαχείρισης Δικτύ¬ 
ου Διανομής Ηλεκτρικής Ενέργειας (ΚΩΔΙΚΑΣ ΕΔΔΗΕ)» 
(ΦΕΚ Β'1946/07.06.2017). 

17. Τα άρθρα 107 και 108τηςΣυνθήκηςγιατη λειτουρ¬ 
γία της Ευρωπαϊκής Ένωσης. 

18. Την από 28.06.2014 υπ' αριθμ. 2014/Θ 200/01 
ανακοίνωση της Ευρωπαϊκής Επιτροπής σχετικά με τις 
«Κατευθυντήριες Γραμμές για τις κρατικές ενισχύσεις 
στους τομείς περιβάλλοντος και ενέργειας (2014-2020)». 

19. Την από 01.12.2015 Γνωμοδότηση της ΡΑΕ 4/2015 
με θέμα «Αναθεώρηση της Μεθοδολογίας επιμερισμού 
του Ειδικού Τέλους για τη Μείωση Εκπομπών Αερίων 
Ρύπων (ΕΤΜΕΑΡ) του άρθρου 143 παρ. 2 περ. γ’ του 
ν. 4001/2011». 

20. Την υπ' αριθμ. 1022/30.11.2017 απόφαση της ΡΑΕ 
«Έγκριση Συντελεστών Απωλειών Δικτύου» (υπό δημο¬ 
σίευση). 

21. Τα στοιχεία που παρασχέθηκαν από τη ΔΕΔΔΗΕ 
Α.Ε. (υπ' αριθμ. πρωτ. ΡΑΕ 1-230183/20.12.2017) τα οποία 
περιλαμβάνουν απολογιστικά στοιχεία και προβλέψεις 
σχετικά με τις πωλήσεις ανά κατηγορία πελατών ΜΤ και 
ΧΤ για τα έτη 2016,2017 και 2018. 


22. Τα υπ' αριθμ. πρωτ. ΡΑΕ 1 -230182/20.12.2017 ηλε¬ 
κτρονικά αρχεία της ΔΕΗ Α.Ε., τα οποία περιλαμβάνουν 
απολογιστικά στοιχεία και προβλέψεις για τα έτη 2016 
και 2017 σχετικά με τις πωλήσεις των πελατών ΥΤ, του 
Διεθνούς Αεροδρομίου Αθηνών, των ορυχείων της ΔΕΗ 
Α.Ε., των αντλητικών συστημάτων και των βοηθητικών 
συστημάτων παραγωγής, όπως επίσης και τα υπ’ αριθμ. 
πρωτ. ΡΑΕ 1-230181/20.12.2017 ηλεκτρονικά αρχεία της 
ΔΕΗ Α.Ε., τα οποία περιλαμβάνουν απολογιστικά στοι¬ 
χεία και προβλέψεις για το μέσο έσοδο ανά κατηγορία 
πελατών ΥΤ, ΜΤ και ΧΤ για τα έτη 2016 και 2017. 

23. Το πλέον πρόσφατο «Μηνιαίο Δελτίο Παρακολού¬ 
θησης του Ειδικού Λογαριασμού ΑΠΕ και ΣΗΘΥΑ - Νοέμ¬ 
βριος 2017» του Λειτουργού της Αγοράς ΛΑΓΗΕ Α.Ε., το 
οποίο αναρτήθηκε στην ιστοσελίδα του στις 22.12.2017. 

24. Την απόφαση ΡΑΕ 134/2016 «Τροποποίηση δι¬ 
ατάξεων του Κώδικα Διαχείρισης του Ελληνικού Συ¬ 
στήματος Μεταφοράς Ηλεκτρικής Ενέργειας (ΦΕΚ Β' 
103/31.01.2012), του Εγχειριδίου Εκκαθάρισης Αγοράς 
του Κώδικα Διαχείρισης του Ελληνικού Συστήματος 
Μεταφοράς Ηλεκτρικής Ενέργειας (Β' 53/16.01.2013) 
και του Εγχειριδίου Διαχείρισης Μετρήσεων και Πε¬ 
ριοδικής Εκκαθάρισης (ΦΕΚ Β' 2773/18.12.2015)» 
(ΦΕΚ Β'2762/2.9.2016). 

25. Την υπ' αριθμ. 3366/2015 απόφαση της Ολομέλει¬ 
ας του Συμβουλίου της Επικράτειας (υπ' αριθμ. πρωτ. 
ΡΑΕ 1 -200464/11.11.2015), με την οποία κρίθηκε ότι το 
ΕΤΜΕΑΡ δεν συνιστά φόρο ή ανταποδοτικό τέλος αλλά 
συνδέεται με το κόστος παραγωγής ηλεκτρικής ενέργει¬ 
ας από ΑΠΕ και συνιστά τίμημα της αγοράς της εν λόγω 
ενέργειας (σκ. 15 ίίη). 

26. Την υπ' αριθμ. 3367/2015 απόφαση της Ολο¬ 
μέλειας του Συμβουλίου της Επικράτειας (υπ' αριθμ. 
πρωτ. ΡΑΕ 1-200558/16.11.2015) επί της αίτησης ακυ- 
ρώσεως της Ανώνυμης Εταιρείας «ΜΟΤΟΡ ΟΪΛ (ΕΛΛΑΣ) 
ΔΙΥΛΙΣΤΗΡΙΑ ΚΟΡΙΝΘΟΥ Α.Ε», με την οποία το ανώτατο 
διοικητικό δικαστήριο «δέχεται την κρινόμενη αίτηση 
και ακυρώνει την υπ' αριθμ. 323/09.0 7.2013 απόφαση 
της Ρυθμιστικής Αρχής Ενέργειας (ΡΑΕ) σχετικά με τις 
αριθμητικές τιμές των συντελεστών της μεθοδολογίας 
επιμερισμού του Ειδικού Τέλους του άρθρου 143 παρ. 
2 περ. γ' του ν. 4001/2011, για το β' εξάμηνο του 2013 
(ΦΕΚ Β' 1784/24.07.2013), μόνο καθ' ο μέρος δΓ αυτής οι 
αυτοπαραγωγοί καθαρής ενέργειας από ΑΠΕ και ΣΗΘ/ 
ΣΗΘΥΑ επιβαρύνονται με το ένδικο τέλος, για την αυτο- 
παραγόμενη από αυτούς καθαρή ενέργεια...». 

27. Τις υπ' αριθμ. πρωτ. ΡΑΕ 1-230271/22.12.2017 και 
1-230272/22.12.2017 επιστολές του Υπουργού Περι¬ 
βάλλοντος και Ενέργειας προς τη ΡΑΕ σχετικά με την 
επικείμενη απόφαση αναπροσαρμογής των χρεώσεων 
ΕΤΜΕΑΡ. 

28. Το γεγονός ότι, σύμφωνα με τις διατάξεις της παρ. 
1 του άρθρου 32 του ν. 4001 /2011, οι πράξεις κανονιστι¬ 
κού χαρακτήρα που εκδίδονται από τη ΡΑΕ δημοσιεύο¬ 
νται στην Εφημερίδα της Κυβερνήσεως. 

29. Τ ο γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, σκέφτηκε ως εξής: 

I. Νομικό πλαίσιο 

Επειδή, σύμφωνα με το άρθρο 143παρ. 1 τουν.4001/ 
2011, όπως ισχύει: «Ο Ειδικός Λογαριασμός Α.Π.Ε. και 
Σ.Η.Θ.Υ.Α. του άρθρου 40 του ν. 2773/1999 διακρίνεται 
σε: (α) «Ειδικό Λογαριασμό Α.Π.Ε. και Σ.Η.Θ.Υ.Α. Διασυν- 
δεδεμένου Συστήματος και Δικτύου» και (β) «Ειδικό 
Λογαριασμό Α.Π.Ε. και Σ.Η.Θ.Υ.Α. Μη-Διασυνδεδεμένων 
Νησιών». Το πλεόνασμα ή το έλλειμμα του Ειδικού Λο¬ 
γαριασμού Α.Π.Ε. και Σ.Η.Θ.Υ.Α. Μη-Διασυνδεδεμένων 
Νησιών αποτελεί έσοδο ή εκροή του Ειδικού Λογαρια¬ 
σμού Α.Π.Ε. και Σ.Η.Θ.Υ.Α. Διασυνδεδεμένου Συστήματος 
και Δικτύου, σύμφωνα με τα ειδικότερα προβλεπόμενα 
στον Κώδικα Μ.Δ.Ν..». 

Επειδή, κατά τις διατάξεις του άρθρου 143 παρ. 2 του 
ν. 4001 /2011, όπως ισχύουν, «Η Λ.Α.Γ.Η.Ε. Α.Ε. είναι ο διαχει¬ 
ριστής του Ειδικού Λογαριασμού Α.Π.Ε. και Σ.Η.Θ.Υ.Α. Δια- 
συνδεδεμένου Συστήματος και Δικτύου και η Δ.Ε.Δ.Δ.Η.Ε. 
Α.Ε., ως εκ του νόμου διαχειριστής και λειτουργός της 
Αγοράς των Μ.Δ.Ν., είναι ο διαχειριστής του Ειδικού Λο¬ 
γαριασμού Α.Π.Ε. και Σ.Η.Θ.Υ.Α. Μη-Διασυνδεδεμένων 
Νησιών. Οι Διαχειριστές Λ.Α.Γ.Η.Ε. Α.Ε. και Δ.Ε.Δ.Δ.Η.Ε. Α.Ε., 
καταβάλλουν τα ποσά αποζημίωσης στους αντισυμβαλ- 
λόμενούς τους κατά τις διατάξεις της περίπτωσης θ' της 
παρ. 2 του άρθρου 118, και της περίπτωσης η' της παρ. 2 
του άρθρου 129, αντίστοιχα, τα οποία ανακτούν πλήρως 
από τον Ειδικό Λογαριασμό που διαχειρίζονται, σύμφωνα 
με τις διατάξεις του παρόντος άρθρου». 

Επειδή, κατά τις διατάξεις του άρθρου 143 παρ. 3 του 
ν. 4001/2011, όπως ισχύουν, «Ο Ειδικός Λογαριασμός 
Α.Π.Ε. και Σ.Η.Θ.Υ.Α. Διασυνδεδεμένου Συστήματος 
και Δικτύου διαχωρίζεται λογιστικά σε δύο Υπολογα- 
ριασμούς: (α) τον Υπολογαριασμό Αγοράς Ηλεκτρικής 
Ενέργειας και (β) τον Υπολογαριασμό Ενισχύσεων Τα 
έσοδα του Ειδικού Λογαριασμού Α.Π.Ε. και Σ.Η.Θ.Υ.Α. 
Διασυνδεδεμένου Συστήματος και Δικτύου χαρακτηρί¬ 
ζονται ως Έσοδα Αγοράς Ηλεκτρικής Ενέργειας και ως 
Έσοδα Ενισχύσεων αντίστοιχα». 

Επειδή, κατά τις διατάξεις της περ. α της παρ. 3 του 
ίδιου ως ανωτέρω άρθρου, όπως ισχύουν, «Έσοδα του 
Υπολογαριασμού Αγοράς Ηλεκτρικής Ενέργειας του Ειδι¬ 
κού Λογαριασμού Α.Π.Ε. και Σ.Η.Θ.Υ.Α. Διασυνδεδεμένου 
Συστήματος και Δικτύου είναι: 

(αα) Τα ποσά που καταβάλλουν οι παραγωγοί και οι 
προμηθευτές στο πλαίσιο του Ημερήσιου Ενεργειακού 
Προγραμματισμού και της Εκκαθάρισης των Αποκλίσεων 
Παραγωγής - Ζήτησης, σύμφωνα με τα οριζόμενα στα 
άρθρα 120 και 96 και ιδίως στη περίπτωση ιθ' της παρ. 
2 του άρθρου 96, για την ενέργεια από σταθμούς Α.Π.Ε. 
και Σ.Η.Θ.Υ.Α. που είναι συνδεδεμένοι στο Διασυνδεδε- 
μένο Σύστημα και Δίκτυο, περιλαμβανομένων των Φ/Β 
Ειδικού Προγράμματος του άρθρου 14Α του ν. 3468/ 
2006 (Α' 129) και των Α.Π.Ε. με Συμβάσεις Συμψηφισμού 
Ενέργειας, σύμφωνα με την κείμενη νομοθεσία. Τα ποσά 
αυτά καταβάλλονται κατά τρόπον ώστε να αντανακλούν 
κατ'ελάχιστοντο μεσοσταθμικό μεταβλητό κόστοςτων 
θερμικών συμβατικών σταθμών και να αναλογούν στην 
ενέργεια που εγχέεται κατά προτεραιότητα στο σύστημα 
μεταφοράς και στο δίκτυο διανομής της ηπειρωτικής 
χώρας και των συνδεδεμένων με αυτά νησιών, κατά τα 


οριζόμενα στις διατάξεις του άρθρου 9 του ν. 3468/2006, 
με μεθοδολογία που εξειδικεύεται στον Κώδικα Συναλ¬ 
λαγών Ηλεκτρικής Ενέργειας. 

(ββ) Τα έσοδα από τη χρέωση που επιβάλλεται σε 
κάθε εκπρόσωπο φορτίου για το σύνολο της ενέργειας 
που απορροφά στη χονδρεμπορική αγορά ηλεκτρικής 
ενέργειας, κατά το μέρος που αντιστοιχεί στην ενέργεια 
που παρέχεται σε όλους τους καταναλωτές του Διασυν- 
δεδεμένου Συστήματος και Διασυνδεδεμένου Δικτύου, 
εξαιρουμένων των εξαγωγών. Η χρέωση αυτή προσδι¬ 
ορίζεται βάσει μεθοδολογίας που καθορίζεται στον Κώ¬ 
δικα Συναλλαγών Ηλεκτρικής Ενέργειας και προκύπτει 
από το γινόμενο της ως άνω απορροφώμενης ενέργει¬ 
ας (Μ\Λ/Η) επί τη διαφορά (σε €/ΜννΕι) μεταξύ της τιμής 
ενέργειας που διαμορφώνεται στη χονδρεμπορική αγο¬ 
ρά του διασυνδεδεμένου Συστήματος και Δικτύου και 
της εκτιμώμενης μεσοσταθμικήςτιμής αγοράς ενέργειας 
που θα χρεωνόταν ο εκπρόσωπος φορτίου, βάσει του 
ίδιου μηχανισμού ενέργειας της αγοράς αυτής, λαμβά- 
νοντας υπόψη τις εκάστοτε συνθήκες και τα πραγματικά 
δεδομένα της αγοράς, χωρίς τη συμμετοχή της ενέργειας 
των Α.Π.Ε. και Σ.Η.Θ.Υ.Α. στον ημερήσιο ενεργειακό προ¬ 
γραμματισμό. Η χρέωση αυτή μεταβάλλεται ανά περίοδο 
κατανομής ή άλλη χρονική περίοδο, βάσει συγκεκριμέ¬ 
νων παραμέτρων, όπως ιδίως η συμμετοχή των Α.Π.Ε. 
και Σ.Η.Θ.Υ.Α. στην κάλυψη του φορτίου ή το επίπεδο 
της συνολικής ζήτησης. Η μεθοδολογία μπορεί να λαμ¬ 
βάνει υπόψη παραμέτρους οι οποίες καθορίζονται με 
απόφαση της Ρ.Α.Ε. που εκδίδεται κατόπιν εισήγησης του 
Λειτουργού της Αγοράς και του Διαχειριστή του Συστή¬ 
ματος και δημοσιεύεται στην Εφημερίδα της Κυβερνή- 
σεως. Οι παράμετροι αναθεωρούνται το Δεκέμβριο και 
τον Ιούνιο κάθε έτους και ισχύουν για το εξάμηνο που 
ακολουθείτο μήνα έγκρισης/αναθεώρησης. Η μεθοδο¬ 
λογία εφαρμόζεται από τον Λειτουργό της Αγοράς. 

Η χρέωση της περίπτωσης αυτής επιβάλλεται σταδιακά 
στους εκπροσώπους φορτίου ως εξής: για το έτος 2016, 
ανέρχεται στο πενήντα τοις εκατό (50%) της χρέωσης που 
προκύπτει με την εφαρμογή της μεθοδολογίας και για το 
έτος 2017 και στο εξής στο εκατό τοις εκατό (100%). [...] 

γγ) Τα έσοδα από χρέωση που μπορεί να επιβάλλεται 
κατ' έτος, αρχής γενομένης από το έτος 2018 και εφεξής, 
με απόφαση του Υπουργού Περιβάλλοντος και Ενέργειας 
κατόπιν εισήγησης της Ρ.Α.Ε., στους εκπροσώπους φορ¬ 
τίου για την ενέργεια που απορροφούν για τους κατα¬ 
ναλωτές που εκπροσωπούν εντός του Διασυνδεδεμένου 
Συστήματος και Δικτύου σύμφωνα με την περίπτωση 
ββ', με σκοπό τη σταδιακή και κατά το δυνατόν ισόποση 
μείωση του προς ανάκτηση ποσού από τους καταναλω¬ 
τές μέσω του τέλους ΕΤΜΕΑΡ της περίπτωσης αα' της 
παρ. 3β του παρόντος όρθρου. Με την απόφαση αυτή 
καθορίζεται και η ετήσια χρέωση που επιβάλλεται ανά 
μονάδα ενέργειας (€/ΜννΕι), ομοιόμορφα για το σύνολο 
της ενέργειας αυτής. 

Με απόφαση του Υπουργού Περιβάλλοντος και Ενέρ¬ 
γειας κατόπιν γνώμης της Ρ.Α.Ε., μπορεί να θεσπίζεται Ει¬ 
δική Αγορά Εγγυήσεων Προέλευσης, σύμφωνα με τις δι¬ 
ατάξεις των άρθρων από 15 έως και 18 του ν. 3468/2006, 
όπως ισχύει. [...] 

δδ) Ποσά που προβλέπονται από την κείμενη νομο¬ 
θεσία». 

Επειδή, κατά τις διατάξεις της περ. β της παρ. 3 του 
ίδιου ως ανωτέρω άρθρου, όπως ισχύουν, «Έσοδα του 
Υπολογαριασμού Ενισχύσεων του Ειδικού Λογαριασμού 
Α.Π.Ε. και Σ.Η.Θ.Υ.Α. Διασυνδεδεμένου Συστήματος και 
Δικτύου είναι: 

(αα) Έσοδα από την επιβολή Ειδικού Τέλους για τη 
Μείωση Εκπομπών Αερίων Ρύπων (Ε.Τ.Μ.Ε.Α.Ρ.) επί της 
κατανάλωσης ηλεκτρικής ενέργειας του ηπειρωτικού 
συστήματος και των συνδεδεμένων με αυτό νησιών. Το 
Ε.ΤΜ.Ε.Α.Ρ. επιβάλλεται επί της κατανάλωσης ηλεκτρικής 
ενέργειας, και διαφοροποιείται ανά κατηγορία Πελατών, 
περιλαμβανομένων και των αυτοπαραγωγών, ομοιόμορ¬ 
φα για όλη την ελληνική επικράτεια, σύμφωνα με μεθο¬ 
δολογία η οποία καθορίζεται με απόφαση του Υπουργού 
Περιβάλλοντος και Ενέργειας, που εκδίδεται μετά από 
γνώμη της Ρ.Α.Ε.. Η μεθοδολογία λαμβάνει υπόψη την 
κατανάλωση ηλεκτρικής ενέργειας που καταναλώνει ο 
κάθε Πελάτης και περιλαμβάνει συντελεστές που δια¬ 
φοροποιούν το ειδικό τέλος κατά κατηγορία Πελατών, 
περιλαμβανόμενων των αυτοπαραγωγών, έτσι ώστε να 
προκύπτει χρέωση που εξισορροπεί τις οικονομικές 
συνέπειες μεταξύ των κατηγοριών Πελατών. Ειδικά για 
τους αυτοπαραγωγούς Α.Π.Ε. ή Σ.Η.Θ.Υ.Α., το ειδικό τέλος 
καταβάλλεται από κάθε αυτοπαραγωγό αποκλειστικά 
και μόνο για το τμήμα της ηλεκτρικής ενέργειας που 
συνολικά αυτός απορροφά από το Δίκτυο ή το Σύστη¬ 
μα. Οι αριθμητικές τιμές των συντελεστών της ανωτέρω 
μεθοδολογίας, καθώς και οι μοναδιαίες χρεώσεις που 
επιβάλλονται στους Πελάτες, προσδιορίζονται με από¬ 
φαση της Ρ.Α.Ε. που δημοσιεύεται στην Εφημερίδα της 
Κυβερνήσεως, το 12ο μήνα εκάστου έτους προκειμένου 
να εφαρμοσθεί το επόμενο ημερολογιακό έτος, μετά από 
προϋπολογιστική εκτίμηση των εσόδων και εξόδων του 
Ειδικού Λογαριασμού Α.Π.Ε. και Σ.Η.Θ.Υ.Α. Επικράτειας. 
Οι ανωτέρω μοναδιαίες χρεώσεις αναθεωρούνται με 
την ίδια διαδικασία, τον 6ο μήνα κάθε ημερολογιακού 
έτους για εφαρμογή από την 1 η Ιουλίου έως την 31η 
Δεκεμβρίου του ίδιου έτους, εφόσον αυτό απαιτείται με 
βάση την εξέλιξη των εσόδων και εξόδων του Ειδικού 
Λογαριασμού Α.Π.Ε. και Σ.Η.Θ.Υ.Α. Διασυνδεδεμένου 
Συστήματος και Δικτύου εντός του έτους. 

Οι αποφάσεις των προηγούμενων εδαφίων, που ανα¬ 
προσαρμόζουν τις μοναδιαίες χρεώσεις του ΕΤΜΕΑΡ, 
γίνονται με στόχο την εξάλειψη του λογιστικού χρέους 
(άθροισμα σωρευτικού λογιστικού χρέους προηγούμε¬ 
νων ετών και λογιστικού ελλείμματος τρέχοντος έτους) 
του Ειδικού Λογαριασμού ΑΠΕ και ΣΗΘΥΑ Διασυνδε- 
δεμένου Συστήματος και Δικτύου μέχρι το τέλος του 
ημερολογιακού έτους κατά το οποίο εφαρμόζονται οι 
αποφάσεις αυτές. 

Ειδικά, για το έτος 2017, η ως άνω αναπροσαρμογή 
των μοναδιαίωνχρεώσεωντου ΕΤΜΕΑΡ διενεργείται από 
τη ΡΑΕ με αποφάσεις που εκδίδονται το Δεκέμβριο του 
έτους 2016 και τους μήνες Μάρτιο, Ιούνιο και Σεπτέμβριο 
του έτους 2017 (εφεξής μήνες αναπροσαρμογής) και οι 
προκύπτουσες τιμές των χρεώσεων αυτών εφαρμόζο¬ 
νται από την πρώτη ημέρα του μήνα που ακολουθεί το 
μήνα αναπροσαρμογής. 


Κατά τους μήνες αναπροσαρμογής του προηγούμενου 
εδαφίου, σε περίπτωση που η διαφορά του τρέχοντος 
λογιστικού χρέους του Ειδικού Λογαριασμού ΑΠΕ και 
ΣΗΘΥΑ Διασυνδεδεμένου Συστήματος και Δικτύου, στη 
βάση των τελευταίων διαθέσιμων πραγματικών στοι¬ 
χείων, είναι μεγαλύτερη από 15 εκατομμύρια ευρώ σε 
σύγκριση με την αντίστοιχη εκτίμηση του λογιστικού 
χρέους του ίδιου χρονικού σημείου, όπως αυτό εκτιμή- 
θηκε κατά τον προηγούμενο μήνα αναπροσαρμογής 
σύμφωνα με τα ανωτέρω, η ΡΑΕ υπολογίζει το ύψος των 
χρεώσεων του ΕΤΜΕΑΡ κατά τρόπο ώστε η ως άνω δια¬ 
φορά να καλυφθεί στους επόμενους μήνες μέχρι και το 
Δεκέμβριο του έτους 2017 και το σωρευτικό λογιστικό 
χρέος του Ειδικού Λογαριασμού ΑΠΕ και ΣΗΘΥΑ Διασυν- 
δεδεμένου Συστήματος και Δικτύου να εξαλειφθεί μέχρι 
το τέλος του μήνα Δεκεμβρίου του έτους 2017. 

Η ετήσια επιβάρυνση πελάτη κατά θέση κατανάλωσης 
δεν μπορεί να υπερβαίνει το ποσό του ενός εκατομμυ¬ 
ρίου (1.000.000) ευρώ. [...] 

(ββ) Ποσοστό των εσόδων που προέρχονται από τις 
δημοπρατήσεις των αδιάθετων δικαιωμάτων εκπομπών 
αερίων θερμοκηπίου που αντιστοιχούν στην Ελλάδα 
κατά τα οριζόμενα στο άρθρο 25 του ν. 3468/2006, όπως 
ισχύει. 

(γγ) Τα ποσά που εισπράπονται από τους παραγωγούς 
ηλεκτρικής ενέργειας από λιγνίτη και αντιστοιχούν σε 
Ειδικό Τέλος Λιγνιτικής Παραγωγής το οποίο ορίζεται 
σε δύο (2) ευρώ ανά Μ\Λ/ή παραγόμενης ηλεκτρικής 
ενέργειας από λιγνίτη. Με απόφαση του Υπουργού Πε¬ 
ριβάλλοντος και Ενέργειας καθορίζεται ο τρόπος και η 
διαδικασία είσπραξης και απόδοσης του εν λόγω τέλους, 
καθώς και κάθε άλλο σχετικό θέμα. Το τέλος αυτό ανα¬ 
προσαρμόζεται με απόφαση του Υπουργού Περιβάλλο¬ 
ντος και Ενέργειας μετά από γνώμη της Ρ. Α.Ε.. 

(δδ)Τα ποσά που καταβάλλονται από τον Διαχειριστή 
Μ.Δ.Ν. σε περίπτωση πλεονάσματος του Ειδικού Λογα¬ 
ριασμού Α.Π.Ε. και Σ.Η.Θ.Υ.Α. Μη-Διασυνδεδεμένων Νη¬ 
σιών, που τηρεί ο Διαχειριστής Μ.Δ.Ν., για τον ισοσκε- 
λισμό του, σύμφωνα με τα προβλεπόμενα στον Κώδικα 
Διαχείρισης Μ.Δ.Ν.. 

(εε) Ποσά που προβλέπονται από την κείμενη νομο¬ 
θεσία». 

Επειδή, κατά τις διατάξεις της παρ. 4 του ίδιου ως ανω¬ 
τέρω άρθρου, όπως ισχύουν: «Ο Ειδικός Λογαριασμός 
Α.Π.Ε. και Σ.Η.Θ.Υ.Α. Μη Διασυνδεδεμένων Νησιών δια¬ 
χωρίζεται λογιστικά σε δύο Υπολογαριασμούς: (α) τον 
Υπολογαριασμό Αγοράς Ηλεκτρικής Ενέργειας και (β) 
τον Υπολογαριασμό Ενισχύσεων. Τα έσοδα του Ειδικού 
Λογαριασμού Α.Π.Ε. και Σ.Η.Θ.Υ.Α. Μη-Διασυνδεδεμένων 
Νησιών χαρακτηρίζονται ως Έσοδα Αγοράς Ηλεκτρικής 
Ενέργειας και ως Έσοδα Ενισχύσεων αντίστοιχα». 

Επειδή, κατά τις διατάξεις της περ. α της ως άνω παρα¬ 
γράφου, όπως ισχύουν: « Έσοδα του Υπολογαριασμού 
Αγοράς Ηλεκτρικής Ενέργειας του Ειδικού Λογαριασμού 
Α.Π.Ε. και Σ.Η. Θ. Υ.Α. Μη-Διασυνδεδεμένων Νησιών είναι: 

(αα) Τα ποσά που καταβάλλουν οι Εκπρόσωποι Φορ¬ 
τίου των Μη-Διασυνδεδεμένων Ν ησιών, σύμφωνα με τα 
ειδικότερα προβλεπόμενα στον Κώδικα Μ.Α.Ν., για την 
ηλεκτρική ενέργεια που απορροφάται στα συστήματα 

των νησιών αυτών, η οποία παράγεται από τις μονάδες 
που αναφέρονται στην περίπτωση η' της παρ. 2 του άρ¬ 
θρου 129. 

(ββ) Τα ποσά που καταβάλλουν οι Εκπρόσωποι Φορ¬ 
τίου των Μη-Διασυνδεδεμένων Νησιών, σύμφωνα μετά 
ειδικότερα προβλεπόμενα στον Κώδικα Μ.Δ.Ν., για την 
ηλεκτρική ενέργεια που απορροφάται στα συστήματα 
των νησιών αυτών, η οποία παράγεται από Φ/Β Ειδικού 
Προγράμματος του άρθρου 14Α του ν. 3468/2006 και 
από Α.Π.Ε. με Συμβάσεις Συμψηφισμού Ενέργειας, σύμ¬ 
φωνα με την κείμενη νομοθεσία. 

(γγ) Ποσά που προβλέπονται από την κείμενη νομοθε¬ 
σία και τον Κώδικα Μ.Δ.Ν.. Η Α.Ε.Α.Α.ΗΕ. Α.Ε, ως Διαχει¬ 
ριστής Μ.Δ.Ν., υπολογίζει, σε μηνιαία και ετήσια βάση, 
τα ποσά των υποπαραγράφων α' και β', σύμφωνα με τις 
εγκεκριμένες Μεθοδολογίες, βάσει των διατάξεων του 
Κώδικα Μ.Δ.Ν. Λεπτομέρειες σχετικά με τις διαδικασίες 
εκκαθάρισης και διακανονισμού συναλλαγών καθορίζο¬ 
νται στον Κώδικα Διαχείρισης Ηλεκτρικών Συστημάτων 
Μη-Διασυνδεδεμένων Νησιών». 

Επειδή, κατά τις διατάξεις της περ. β της ως άνω πα¬ 
ραγράφου, όπως ισχύουν: « Έσοδα του Υπολογαρια- 
σμού Ενισχύσεων του Ειδικού Λογαριασμού Α.Π.Ε. και 
Σ.Η.Θ.Υ.Α. Μη-Διασυνδεδεμένων Νησιών είναι: 

(αα) Τα ποσά που προκύπτουν από την επιβολή 
ΕΤΜΕΑΡ επί της κατανάλωσης των Συστημάτων των 
Μη-Διασυνδεδεμένων Νησιών όπως το τέλος αυτό ορί¬ 
ζεται στο εδάφιο αα' της παρ. 3.β του παρόντος άρθρου. 

(ββ) Τα ποσά που καταβάλλονται από το Λειτουργό της 
Αγοράς σε περίπτωση ελλείμματος του Ειδικού Λογαρια¬ 
σμού Α.Π.Ε. και Σ.Η.Θ.Υ.Α. Μη-Διασυνδεδεμένων Νησιών, 
για τον ισοσκελισμό του, σύμφωνα με τα προβλεπόμενα 
στον Κώδικα Διαχείρισης Μ.Δ.Ν.. 

(γγ) Ποσά που προβλέπονται από την κείμενη νομο¬ 
θεσία και τον Κώδικα Μ.Δ.Ν.» 

Επειδή, κατά τις διατάξεις της παρ. 5, του ως άνω άρ¬ 
θρου, όπως ισχύουν: «Ο Ειδικός Λογαριασμός Α.Π.Ε. και 
Σ.Η.Θ.Υ.Α. Μη Διασυνδεδεμένων Νησιών ισοσκελίζεται 
σύμφωνα με τις σχετικές προβλέψεις του Κώδικα Μ.Δ.Ν. 
Οι διαδικασίες εκκαθάρισης και διακανονισμού συναλλα¬ 
γών για τον ισοσκελισμό του Ειδικού Λογαριασμού Α.Π.Ε. 
και Σ.Η.Θ.Υ.Α. Μη-Διασυνδεδεμένων Νησιών καθορίζο¬ 
νται στον Κώδικα Διαχείρισης Ηλεκτρικών Συστημάτων 
Μη-Διασυνδεδεμένων Νησιών. Ο Διαχειριστής Μ.Δ.Ν. 
γνωστοποιεί στο Λειτουργό της Αγοράς αναλυτικά στοι¬ 
χεία σχετικά με τον ισοσκελισμό του Ειδικού Λογαρια¬ 
σμού Α.Π.Ε. και Σ.Η.Θ.Υ.Α. Μη-Διασυνδεδεμένων Νησιών 
μετά την ολοκλήρωση των σχετικών διαδικασιών (μηνι¬ 
αίας και ετήσιας εκκαθάρισης) που προβλέπονται στον 
Κώδικα Μ.Δ.Ν..». 

II. Σχετικά με το έσοδο από την επιβολή Ειδικού Τέλους 
για τη Μείωση Εκπομπών Αερίων Ρύπων (ΕΤΜΕΑΡ). 

Επειδή, σύμφωνα με το πλέον πρόσφατο «Μηνιαίο 
Δελτίο Ειδικού Λογαριασμού ΑΠΕ και ΣΗΘΥΑ -Νοέμβριος 
2017» (Σχετικό 23) και τα αναφερόμενα σε αυτό στοιχεία, 
τα οποία έχουν προκύψει από επεξεργασία δεδομένων 
του Λειτουργού της Αγοράς, οι εισροές και εκροές του 
Ειδικού Λογαριασμού ΑΠΕ και ΣΗΘΥΑ (εφεξής «ΕΛΑΠΕ») 
για τα έτη 2017-2018 έχουν ως εξής: 


Πίνακας 1. Προβλέψεις Μηνιαίου Δελτίου Ειδικού 
Λογαριασμού ΑΠΕ και ΣΗΘΥΑ 
Νοέμβριος 2017 


εκ. € 

2017 

2018 

ΕΙΣΡΟΕΣ 

2.113,88 

2.192,35 

ΗΕΠ 

474,22 

521,88 

Εκκαθάριση Αποκλίσεων 

7,17 

- 

ΜΜΚ 

22,09 

24,15 

ΜΜΚ 

ΜΔΝ 

126,77 

143,74 

ΕΤΜΕΑΡ 

895,97 

920,24 

Χρέωση προμηθευτών 

394,45 

374,93 

Ειδικό Τέλος Λιγνίτη 

33,54 

31,90 

Δικαιώματα εκπομπής ΘΘ 2 

151,85 

169,53 

Λοιπές εισροές (Τέλος διατή¬ 
ρησης αδειών, κ.λπ.) 

- 

- 

ΕΚΡΟΕΣ 

-1.839,94 

-1.946,32 

Υπόλοιπο έτους 

273,94 

246,03 

Υπόλοιπο 

προηγούμενου έτους 

-241,68 

32,26 

Σωρευτικό 

32,26 

278,30 


Επειδή, όπως προκύπτει, ο οριζόμενος στις διατάξεις 
του άρθρο 143 παρ. 3 υποπαρ. (α) περίπτωση (ββ), κα¬ 
θώς και υποπαρ. (β) περίπτωση (αα), σκοπός της εξυγί¬ 
ανσης του Ειδικού Λογαριασμού, διά της εξάλειψης του 
σωρευτικού λογιστικού χρέους μέχρι το τέλος Δεκεμβρί¬ 
ου 2017, επετεύχθη πλήρως εντός του οριζόμενου χρο¬ 
νικού διαστήματος. Η εν λόγω εξυγίανση αποκατέστησε 
σε σημαντικό βαθμό το αναγκαίο επίπεδο ρευστότητας 
για την εξυπηρέτηση των πληρωμών προς τους παρα¬ 
γωγούς ΑΠΕ και ΣΗΘΥΑ, ώστε να διασφαλίζεται η προ¬ 
σήκουσα στήριξη της διείσδυσης ανανεώσιμων πηγών 
ενέργειας, σύμφωνα με τους εθνικούς και ενωσιακούς 
στρατηγικούς στόχους. Ωστόσο, δεν έχει αποκατασταθεί 
πλήρως το ζήτημα της καθυστέρησης στις καταβολές 
των πληρωμών των παραγωγών ΑΠΕ/ΣΗΘΥΑ, λόγω της 
υστέρησης στην καταβολή των προβλεπόμενων εσόδων 
του λογαριασμού αυτού από Προμηθευτές. 

Επειδή, περαιτέρω, με βάση τις εκτιμήσεις του Λει¬ 
τουργού, προκύπτει για τον Ειδικό Λογαριασμό ΑΠΕ, 
εμφάνιση πλεονάσματος ύψους 246,03 εκ. € (σωρευτι- 
κώς, 278,30 εκ. €) στο τέλος του 2018. 

Επειδή, το εν λόγω θετικό ισοζύγιο του Ειδικού Λο¬ 
γαριασμού κατά το 2018 εκτιμάται ότι επιτυγχάνεται 
κυρίως χάρη: 

(α) στην εισαγωγή της πρόσθετης χρέωσης Εκπροσώ¬ 
πων Φορτίου του εδαφίου (αα) περ. β παραγρ. 3 άρθρου 
143 του ν. 4001 /2011, σε συνέχεια και της εφαρμογής των 
υπ' αριθμ. 334/2016,149/2017 και 150/2017 αποφάσεων 
της ΡΑΕ (Σχετικό 12). Η σχετική εισροή εκτιμάται από 
τον Λειτουργό, για το 2018, στο ύψος των 374,93 εκ €. 
Ωστόσο, η επικείμενη εφαρμογή των νέων αγορών του 
Μοντέλου-Στόχου (Τθτρθΐ ΜοάθΙ) εντός του 2018, ενδέ¬ 
χεται να διαφοροποιήσει την εισροή αυτή για το 2018, 

χωρίς να καθίσταται, στη φάση αυτή, δυνατή η εκτίμηση 
της όποιας μεταβολής. 

(β) Στην πρόσθετη εισροή από τη διάθεση δικαιω¬ 
μάτων εκπομπής 00 2 , σε συνέχεια της έκδοσης της υπ' 
αριθμ. οικ. 31540/2017 υπουργικής απόφασης (Σχετικό 
11), με την οποία το ποσοστό του ως άνω εσόδου που 
διατίθεται στον ΕΛΑΠΕ για το 2017 προσδιορίζεται σε 
70%, και θεωρώντας ότι κατ’ ελάχιστο το ίδιο ποσοστό 
θα διατεθεί στον ΕΛΑΠΕ με νέα υπουργική απόφαση και 
το έτος 2018. Επιπρόσθετα, σύμφωνα με το ημερολό¬ 
γιο δημοπρασιών που ανάρτησε το ΕυτοροΒη Επθι^υ 
Ε χεΡΐ9η90 (ΕΕΧ) στην πλατφόρμα του στις 27.11.2017, 
τα δικαιώματα που θα διατεθούν για την Ελλάδα κατά το 
έτος 2018 κυμαίνονται στα (υψηλά) επίπεδα του 2017 και 
προσδιορίζονται σε 33.636.500 ΐη. Συνεπώς, λαμβάνο- 
ντας υπόψη τα ανωτέρω, καθώς και την παρατηρούμενη 
συνεχή αύξηση της ΜέσηςΤιμής Δικαιωμάτων € 0 2 (από 
5,70 €/ΐη τον Οκτώβριο 2016 σε 7,25 €/τη τον Οκτώβριο 
2017), και εκτιμώντας ότι η εν λόγω Μέση Τιμή αυτή θα 
διαμορφωθεί κατά το 2018 στο ύψος των 7 €/ΐπ, εν τέ- 
λει λογίζονται ως πρόσθετα έσοδα του Ειδικού Λογα¬ 
ριασμού 169,53 εκ. €. Η εκτίμηση αυτή ωστόσο ενέχει 
αβεβαιότητα ως προς το ύψος των εισροών του ΕΛΑΠ Ε. 

(γ) Στην αναμενόμενη αύξηση των εσόδων του ΗΕΠ, 
δεδομένου ότι η μέση μηνιαία ΟΤΣ κατά το 2017 δια¬ 
μορφώνεται σταθερά σε επίπεδα αισθητά υψηλότερα 
σε σύγκριση με τις αντίστοιχες χρονικές περιόδους του 
2016 (βλ. χαρακτηριστικά το πλέον πρόσφατο «Μηνιαίο 
Δελτίο Συστήματος Συναλλαγών ΗΕΠ - Νοέμβριος 2017» 
του Λειτουργού, σελ. 10, ήΐΐρ://νννννν.ΐ39ίθ.9Γ/ίίΙθ3άιτιίη/ 
9Γουρ5/ΕΟΗΕΤΗ/ΟΑ5 ΜοηΐήΙγ ΒθροΠ:5/201711 ΩΑ5 
ΜοηΐΜΙγ_ΚθροΓΐ.ράί). Συνεπώς, η εκτίμηση του ΛΑΓΗΕ 
για τη μέση τιμή της ΟΤΣ για το έτος 2018 στο ύψος των 
52 €/Μ\Λ/Ηι θεωρείται μεν εύλογη, ωστόσο εισάγει μια 
σχετική αβεβαιότητα για το ύψος των εσόδων του ΕΛΑΠΕ 
κατά το 2018 από την εν λόγω συνιστώσα. 

(δ) Στην εκτιμώμενη αυξημένη εισροή ΜΜΚ μαν 
*Μ\Λ/ ή ΑΠΕΜΔΝ (η οποία αποτυπώνει την αξία της παρα¬ 
γωγής ΑΠΕ/ΣΗΘΥΑ στα ΜΔΝ με βάση το Μέσο Μετα¬ 
βλητό Κόστος συμβατικών μονάδων στα ΜΔΝ), η οποία 
υπολογίζεται σε 143,74 εκ. € για το έτος 2018 (126,06€/ 
Μ\Λ/Γι για 6γθπϊ 56 $/66Ι και ισοτιμία $/€ 1,20). Η εκτιμώ¬ 
μενη σημαντικά αυξημένη εισροή κατά το 2018 έναντι 
του 2017, παρότι θεωρείται εύλογη, εισάγει σημαντική 
αβεβαιότητα για το ύψος των εσόδων του ΕΛΑΠΕ που 
εκτιμάται κατά τα ανωτέρω. 

(ε) Στην πρόσθετη εισροή από την επιβολή του τέλους 
διατήρησης αδειών παραγωγής ΑΠΕ κατ' εφαρμογή των 
διατάξεων του ν. 4152/2013 όπως ισχύει. 

Επειδή, αναμένεται ότι στα έσοδα του Ειδικού Λογαρια¬ 
σμού ενδέχεται να προστεθούν κάποιες ακόμα εισροές, 
σε συνέχεια της εφαρμογής μέτρων, τα οποία θεσπίσθη¬ 
καν προσφάτως, χωρίς ωστόσο να έχει ποσοτικοποιηθεί 
ακόμη από τον Λειτουργό η εκτιμώμενη θετική επίπτωσή 
τους. Σημειώνεται, ωστόσο, ότι το συνολικό ύψος των πι¬ 
θανών εισροών, δεν αναμένεται να ανέλθει σε αξιόλογα 
επίπεδα που ανατρέπουν τον προγραμματισμό και τις 
αποφάσεις σχετικά με τις εισροές του ΕΛΑΠΕ, ιδίως στη 
φάση αυτή που δεν καθίσταται εφικτή η εκτίμησή τους. 


Ειδικότερα, αναφέρονται: 

(1) Η πρόβλεψη του άρθρου 95 παραγρ. 17 του Κώ¬ 
δικα Διαχείρισης Δικτύου, σύμφωνα με την οποία «τα 
ποσά που συγκεντρώνονται από την καταβολή οφειλών 
λόγω διαπιστωμένων ρευματοκλοπών, εξαιρουμένων 
των ποσών που αφορούν στην κάλυψη του διαχειριστι¬ 
κού κόστους που υφίσταται ο Διαχειριστής Δικτύου σε 
σχέση με τις ρευματοκλοπές, αξιοποιούνται για τους 
ακόλουθους σκοπούς: 

(α) την αντιστάθμιση της οικονομικής ζημίας που 
υφίστανται οι Καταναλωτές λόγω ρευματοκλοπών στο 
Δίκτυο, μέσω πίστωσης των εξής λογαριασμών: 

(αα) του Ειδικού Λογαριασμού που τηρεί ο Λειτουργός 
Αγοράς Ηλεκτρικής Ενέργειας κατά το άρθρο 143 του 
ν. 4001/2011, όπως ισχύει [...]». 

Περαιτέρω, η διάταξη του άρθρου 95 παραγρ. 18 του 
Κώδικα Διαχείρισης Δικτύου προβλέπει ότι η κατανομή 
των ποσών μεταξύ, αφενός των αναφερόμενων σκοπών 
της αντιστάθμισης της οικονομικής ζημίας των κατανα¬ 
λωτών και της δημιουργίας αποθεματικού για τη χρημα¬ 
τοδότηση δράσεων εν είδει κινήτρου για τον Διαχειριστή 
και τους Προμηθευτές, αφετέρου των λογαριασμών που 
συνδέονται με ρυθμιζόμενες χρεώσεις (ΕΤΜΕΑΡ, ΥΚΩ, 
ΧΧΣ, ΧΧΔ), γίνεται βάσει κλείδων επιμερισμού που κα¬ 
θορίζονται με απόφαση της ΡΑΕ. 

Στη βάση αυτή, η ΡΑΕ, με την υπ' αριθμ. 237/2017 από¬ 
φαση της όρισε ως κλείδα επιμερισμού για την κατανο¬ 
μή στον ΕΛΑΠΕ ποσοστό 9,85 % επί των εσόδων που 
συγκεντρώνονται από διαπιστωμένες ρευματοκλοπές. 

(2) Με τη διάταξη του άρθρου 131 παρ. 7 του ν. 4495/ 
2017, προβλέφθηκε ότι τα έσοδα που προκύπτουν από 
την εφαρμογή του Μεταβατικού Μηχανισμού Βέλτιστης 
Ακρίβειας Πρόβλεψης, αποτελούν έσοδα του Υπολογα- 
ριασμού Αγοράς του Ειδικού Λογαριασμού Α.Π.Ε. και 
Σ.Η.Θ.Υ.Α. του Διασυνδεδεμένου Συστήματος και Δι¬ 
κτύου, του Ειδικού Λογαριασμού του άρθρου 143 του 
ν. 4001/2011. 

(3) Με την υπουργική απόφαση περί της εγκατάστα¬ 
σης φωτοβολταϊκών σταθμών από αυτοπαραγωγούς 
με εφαρμογή ενεργειακού συμψηφισμού ή εικονικού 
συμψηφισμού προβλέφθηκαν περαιτέρω περιπτώσεις 
πίστωσης του Ειδικού Λογαριασμού (βλ. άρθρο 4 παρ. 
4 και άρθρο 6). 

Επειδή η ΡΑΕ, σύμφωνα με τα οριζόμενα στο άρθρο 
143 παραγρ. 3 περιπτ. (β) εδάφιο (αα) ν. 4001 /2011, προ- 
κειμένου για τον προσδιορισμό των χρεώσεων ΕΤΜΕΑΡ, 
υποχρεούται να προβαίνει σε προϋπολογιστική εκτίμηση 
των εσόδων και εξόδων βάσει κάθε πρόσφορης πηγής 
στοιχείων. 

Επειδή, επιπρόσθετα, σύμφωνα με την ανωτέρω δι¬ 
άταξη, η απόφαση της ΡΑΕ που εκδίδεται κατά τον 12ο 
μήνα εκάστου έτους αποσκοπεί στον προσδιορισμό των 
αριθμητικών τιμών της Μεθοδολογίας καθώς και των 
μοναδιαίων χρεώσεων, ώστε να διασφαλίζεται ο ισοσκε- 
λισμός του Λογαριασμού και η επαρκής εξυπηρέτηση 
των πληρωμών. 

Επειδή, η ετήσια κατανάλωση ηλεκτρικής ενέργειας 
κατά το έτος 2018 έχει εκτιμηθεί από τη ΛΑΓΗΕ Α.Ε στο 

μηναίο δελτίο Νοεμβρίου σε 51,37Τ\Λ/Η. Η εν λόγω θεώ¬ 
ρηση είναι συμβατή, ενδεχομένως δε και συντηρητικότε¬ 
ρη, λαμβανομένων υπόψη των εκτιμήσεων του ΔΕΔΔΗΕ 
σχετικά με την κατανάλωση κατά το 2018 (Σχετικό 21), 
αλλά και των απολογιστικών στοιχείων καθώς και των εκτι¬ 
μήσεων της ΔΕΗ Α.Ε. για την ΥΤ για τα έτη 2016 και 2017. 

Επειδή, ωστόσο, η κατάσταση των αναμενόμενων 
εκροών του Ειδικού Λογαριασμού, όπως έχει θεωρη¬ 
θεί από τον Λειτουργό της Αγοράς, δεν περιλαμβάνει 
την εκτιμώμενη επίπτωση εκ της οριστικής εκκαθάρι¬ 
σης ΕΤΜΕΑΡ των ετών 2016 και 2014. Περαιτέρω, δεν 
αποτυπώνεται το αποτέλεσμα του επανελέγχου των 
εκκαθαρίσεων των ετών 2012 και 2013, σύμφωνα με τη 
νέα μεθοδολογία υπολογισμού βάσει των δεδομένων 
καταμέτρησης των διαχειριστών, η οποία θεσπίσθηκε 
με την απόφαση ΡΑΕ 134/2016 (Σχετικό 24). Οι εν λόγω 
εκκαθαρίσεις (οριστικές για τα έτη 2014 και 2016 και επα¬ 
ληθευτικού χαρακτήρα για τα έτη 2012 και 2013) όφει- 
λαν να διενεργηθούν σύμφωνα με τα οριζόμενα στην 
απόφαση ΡΑΕ 134/2016 και να ολοκληρωθούν μέχρι τις 
30.06.2017 (σημείο Ε απόφασης). Δεδομένου, ωστόσο, 
ότι μέχρι στιγμής έχει ολοκληρωθεί προσηκόντως μόνο 
η οριστική εκκαθάριση του έτους 2015, η οποία κατέληξε 
σε εκροή ύψους 42,168 εκ. € (βλ. και σημείωση 3 στον Πί¬ 
νακα Β3, σελ. 9 του Δελτίου του ΛΑΓΗΕ), η αναμενόμενη 
ολοκλήρωση των εκκρεμουσών εκκαθαρίσεων εγείρουν 
εικότως προβληματισμό αναφορικά με την επίπτωση 
τους στη λογιστική εικόνα του Ειδικού Λογαριασμού. 

Επειδή, η καταρχήν ιδιαιτέρως θετική και ευοίωνη 
λογιστική κατάσταση του Ειδικού Λογαριασμού, όπως 
αποτυπώνεται στο Δελτίο του Λειτουργού, δέον να 
σταθμιστεί υπό το ενδεχόμενο της σημαντικής εκροής 
κατά τους αμέσως προσεχείς μήνες, σε συνέχεια της ολο¬ 
κλήρωσης των εκκρεμών οριστικών εκκαθαρίσεων του 
ΕΤΜΕΑΡ παρελθόντων ετών. Η στάθμιση αυτή πρέπει να 
γίνει διότι τυχόν αιφνίδια και ουσιώδης επιβάρυνση του 
Ειδικού Λογαριασμού, αφενός θα διαταράξει την ομα- 
λότητα των πληρωμών, αφετέρου θα καταστήσει ανα¬ 
γκαία την άσκηση από τη ΡΑΕ της αρμοδιότητας της περί 
αναπροσαρμογής των χρεώσεων ΕΤΜΕΑΡ, προκειμένου 
για την αποκατάσταση της ρευστότητας. Η επακόλουθη 
αύξηση των χρεώσεων ΕΤΜΕΑΡ, και δη σε πολύ σύντομο 
διάστημα από μία μεγάλη μείωση τους, θα πρέπει να αξι¬ 
ολογηθεί σε συνάρτηση με τη δυνατότητα ανταπόκρισης 
των καταναλωτών σε τέτοια σήματα τιμών, ιδιαίτερα υπό 
τις παρούσες συνθήκες της οικονομικής κρίσης. Συνε¬ 
πώς, κατά την εκτίμηση της Αρχής, κατόπιν ανάλυσης 
όλων των ενδεχομένων και στάθμισης της ευαισθησίας 
των ενεργειακών καταναλωτών στις διακυμάνσεις των 
τιμών, προσιδιάζει εν προκειμένω η υιοθέτηση συντηρη¬ 
τικής προσέγγισης. Η προσέγγιση αυτή οριοθετείται στη 
σταδιακή μείωση των χρεώσεων ΕΤΜΕΑΡ, η οποία όμως, 
κατά το προσεχές χρονικό διάστημα, θα έχει σταθερά 
χαρακτηριστικά. Κατά τον τρόπο αυτό, επιτυγχάνεται 
η αποφυγή οποιοσδήποτε δραματικής μεταβολής των 
χρεώσεων ΕΤΜΕΑΡ, ενώ ταυτόχρονα διασφαλίζεται η 
αισθητή μεσοπρόθεσμη ελάφρυνση των καταναλωτών 
από το εν λόγω ενεργειακό βάρος. 


Επειδή, κατά τα λοιπά, οι εκτιμήσεις του Λειτουργού 
της Αγοράς περί της εξέλιξης των εισροών και εκροών 
του Ειδικού Λογαριασμού ως το τέλος του 2018 ερείδο- 
νται σε τεκμηριωμένες παραδοχές και αντικειμενικές και 
τεχνοκρατικές μεθόδους πρόβλεψης. Ωστόσο, ευλόγως 
θεωρείται ότι στις προβλέψεις δυναμικού χαρακτήρα 
μεγεθών, όπως ιδίως η Οριακή Τιμή Συστήματος και η 
Προσαύξηση Χρέωσης Εκπροσώπων Φορτίου Ειδικού 
Λογαριασμού, υπεισέρχονται εκ των πραγμάτων αβε¬ 
βαιότητες (απρόβλεπτη συμπεριφορά Συμμετεχόντων, 
απρόβλεπτα συμβάντα, μεταβλητότητα των τιμών των 
καυσίμων), οι οποίες όμως δεν μπορούν να ποσοτικο- 
ποιηθούν με ακρίβεια έκτων προτέρων. 

Επειδή, με τις υπό στοιχείο 27 επιστολές του Υπουργού 
Περιβάλλοντος και Ενέργειας, γνωστοποιείται στην Αρχή 
η επίτευξη συμφωνίας Κυβέρνησης - Θεσμών σχετικά 
με τις εισροές και εκροές του Ειδικού λογαριασμού, η 
οποία εν συνέχεια, θα ενσωματωθεί, ως μνημονιακή 
υποχρέωση της Χώρας στο σχετικό νομοθετικό πλαίσιο. 
Δεδομένου, ότι στην παρούσα φάση δεν έχει πλήρως 
αποσαφηνιστεί το περιεχόμενο της συμφωνίας αυτής και 
δεν έχει μεταβληθεί το νομικό πλαίσιο εντός του οποίου 
η Αρχή καλείται να λάβει την προβλεπόμενη απόφαση 
περί καθορισμού των συντελεστών χρεώσεων ΕΤΜΕΑΡ 
για το 2018, η ΡΑΕ, στο πλαίσιο της αρχής της νομιμό¬ 
τητας, οφείλει να λάβει απόφαση επί των συντελεστών 
ΕΤΜΕΑΡ, βάσει της κείμενης νομοθεσίας. Από την άλλη, 
δεν θα πρέπει να αγνοείται και η κατεύθυνση της ως άνω 
συμφωνίας της Κυβέρνησης - Θεσμών η οποία, επιρρω- 
νύει την οδό της συντηρητικής πολιτικής για τις χρεώσεις 
ΕΤΜΕΑΡ και η οποία θα πρέπει να ληφθεί υπόψη, στη 
βάση της αποφυγής υψηλών διακυμάνσεων στις χρεώ¬ 
σεις, και δεδομένου ότι προϊόντος του χρόνου, αναμένε¬ 
ται να αποσαφηνιστεί η πορεία των εσόδων του ΕΛΑΠΕ 
κατά το Α' εξάμηνο του 2018, και η Αρχή, με βάση και τη 
σχετική πρόβλεψη της κείμενης νομοθεσίας, να προχω¬ 
ρήσει στην αναπροσαρμογή των χρεώσεων αυτών για 
το Β' εξάμηνο του 2018 στη βάση πιο σταθερών συνι¬ 
στωσών και παραγόντων. 

Επειδή, η -κατά το δυνατόν- σταθερότητα του ύψους 
των χρεώσεων ΕΤΜΕΑΡ θεωρείται επωφελής τόσο για 
τους καταναλωτές, όσο και για την αγορά, καθώς προάγει 
τη ρευστότητα και την ευστάθεια των συναλλαγών. Ως 
εκ τούτου, είναι αναγκαία η υιοθέτηση συντηρητικής 
προσέγγισης ως προς την προϋπολογιστική εκτίμηση 
εσόδων και εξόδων του Ειδικού Λογαριασμού, ερειδόμε- 
νης κυρίως στη λήψη υπόψη ενδεχόμενων επικείμενων 
επιβαρύνσεων και στην αποφυγή της έκθεσης των κατα¬ 
ναλωτών σε μειώσεις των χρεώσεων ΕΤΜΕΑΡ, όταν δια- 
φαίνεται το ενδεχόμενο οι μειώσεις αυτές να μην έχουν 
οριστικό χαρακτήρα αλλά αντιθέτως να ανατραπούν 
κατά τους προσεχείς μήνες αναπροσαρμογής. 

Επειδή, βάσει των στοιχείων του Πίνακα 1, και λαμ- 
βάνοντας υπόψη και την ανωτέρω συλλογιστική περί 
της σκοπιμότητας συντηρητικής εκτίμησης για το προς 
ανάκτηση ποσό από την επιβολή ΕΤΜΕΑΡ για το έτος 
2018 με στόχο τον ισοσκελισμό του ΕΛΑΠΕ στο τέλος 
του έτους, το εν λόγω μέγεθος δέον όπως θεωρηθεί ίσο 
με 870 εκ. €. 

III. Σχετικά με τους συντελεστές επιμερισμού ανά κατηγορία πελατών 

Επειδή, με την υπ' αριθμ. Δ5-ΗΛ/Β/Φ.1.20/οικ.290/ 08.01.2013 απόφαση του Υφυπουργού Περιβάλλοντος, Ενέρ¬ 
γειας και Κλιματικής Αλλαγής καθορίστηκε η «Μεθοδολογία Επιμερισμού του Ειδικού Τέλους του άρθρου 143 παρ. 
3 περ. γ' του ν. 4001/2011» (Σχετικό 8), η οποία τροποποιήθηκε με νεώτερη υπουργική απόφαση στις 05.03.2014 
(Σχετικό 9). 

Επειδή, με βάση τα απεσταλμένα στη ΡΑΕ στοιχεία των ΔΕΔΔΗΕ Α.Ε. και ΔΕΗ Α.Ε. (Σχετικά 21 και 22), οι πωλήσεις 
ανά κατηγορία πελατών ΧαμηλήςΤάσης (ΧΤ), ΜέσηςΤάσης (ΜΤ) και ΥψηλήςΤάσης (ΥΤ), απολογιστικά για το έτος 
2016, κατ' εκτίμηση για το έτος 2017 καιπροϋπολογιστικάγιατο έτος 2018, παρατίθενται στον ακόλουθο Πίνακα 2. 


Πίνακας 2. Ετήσιες πωλήσεις ηλεκτρικής ενέργειας ανά κατηγορία πελατών 


Κατηγορία Πελατών 

Πωλήσεις 2016 (ΜΜΕι) 

Πωλήσεις 2017 (ΜΜΕι) 

Πωλήσεις 2018 (ΜΜΜ) 

ΥψηλήςΤάσης (ΥΤ)* 

8.187.698 

8.187.698 

8.187.698 

ΜΤ με κατανάλωση >130\Λ/Μ 

1.919.859 

1.945.998 

1.962.920 

Αγροτικής χρήσης ΜΤ 

387.431 

393.070 

396.487 

ΜΤ με κατανάλωση <130\Λ/Μ 

9.027.738 

9.160.932 

9.240.592 

Αγροτικής χρήσης ΧΤ 

2.058.738 

2.121.859 

2.157.657 

Οικιακής χρήσης ΧΤ 

16.767.368 

17.280.226 

17.571.763 

Λοιπές χρήσεις ΧΤ 

12.806.320 

13.197.915 

13.420.581 

Σύνολο 

51.155.152 

52.287.698 

52.937.698 


(*) Ελλείψει πρόβλεψης του ακριβούς όγκου των πω- 
λήσεων της ΥΤ για τα έτη 2017 και 2018, λαμβάνονται 
υπόψιν τα δεδομένα του 2016. 

Επειδή, με βάση τα στοιχεία της ΔΕΗ Α.Ε. 1 που απεστά- 
λησαν στη ΡΑΕ (Σχετικό 22), το Μέσο Έσοδο για τις Χρε¬ 
ώσεις Χρήσης Συστήματος και Δικτύου, ανά κατηγορία 
πελατών, απολογιστικά για το έτος 2016 και κατ' εκτίμηση 
για το έτος 2017 παρατίθεται στον Πίνακα 3. 

Πίνακας 3. Μέσο έσοδο για τις Χρεώσεις Χρήσης 
Συστήματος και Δικτύου ανά κατηγορία πελατών 


Κατηγορία Πελατών 

Μέσο Έσο¬ 
δο 2016 
(€/Μ\Λ/Η) 

Μέσο 

Έσοδο 

2017 

(€/Μ\Λ/Η) 

ΥψηλήςΤάσης(ΥΤ) 

2,43 

2,36 

ΜΤ με κατανάλωση >130 \Λ/Ιί 

7,63 

7,80 

ΜΤ με κατανάλωση <130\Λ/Ει 

9,54 

9,71 

Αγροτικής χρήσης ΜΤ 

- 

- 

Αγροτικής χρήσης ΧΤ 

- 

- 

Οικιακής χρήσης ΧΤ 

26,42 

25,67 

Λοιπές χρήσεις ΧΤ 

29,85 

29,54 


Επειδή, με βάση τη Μεθοδολογία επιμερισμού του 
ΕΤΜΕΑΡ, εφόσον για μια κατηγορία καταναλωτών δεν 
υπάρχουν έσοδα από τις Χρεώσεις Χρήσης Συστήματος 
Μεταφοράς και του Δικτύου Διανομής, ως μέσο έσοδο 
λαμβάνεται το χαμηλότερο μέσο έσοδο μεταξύ των υπο¬ 
λοίπων κατηγοριών εξαιρουμένου του μέσου εσόδου της 
ΥΤ. Συνεπώς, ως μέσο έσοδο για τις κατηγορίες Αγροτικής 
Χρήσης ΜΤ και ΧΤ 2 λαμβάνε ται αυτό της κατηγορίας ΜΤ 

1 Δεδομένου του σημαντικού μεριδίου αγοράς της ΔΕΗ, τα στοιχεία 
για το μέσο έσοδο θεωρούνται ενδεικτικά του συνόλου της αγοράς. 

2 Οι αγροτικοί καταναλωτές ΧΤ και ΜΤ απαλλάσσονται από χρε¬ 
ώσεις χρήσης δικτύων λόγω των όρων διακοψιμότητας φορτίου 
που υπάρχουν στις συμβάσεις τους. 


με κατανάλωση μικρότερη από 13 0\Λ/Η, δεδομένου ότι 
το μέσο έσοδο της κατηγορίας ΜΤ με κατανάλωση μεγα¬ 
λύτερη από 13 0\Λ/Η δεν χρησιμοποιείται (οι πελάτες ΜΤ 
με κατανάλωση μεγαλύτερη από 13 0\Λ/Ιτ βάσει της με¬ 
θοδολογίας - Σχετικό 9 - εξισώνονται με τους πελάτες ΥΤ). 

Επειδή, από το συνδυασμό των προϋπολογιστικών 
στοιχείων για τις πωλήσεις του 2016 και το μέσο έσοδο 
του 2017 σύμφωνα με τους Πίνακες 2 και 3, με εφαρμογή 
της Μεθοδολογίας και λαμβάνοντας υπόψη συντελεστή 
αναγωγής της ΜΤ στην ΥΤ ίσο με 3,77% και αντίστοιχα 
της ΧΤ στην ΜΤ ίσο με 9,20%, σύμφωνα με την υπ' αριθμ. 
1022/30.11.2017 απόφαση της ΡΑΕ (Σχετικό 20), προ¬ 
κύπτουν συντελεστές επιμερισμού για κάθε κατηγορία 
πελατών για το έτος 2018, σύμφωνα με τον Πίνακα 4. 


Πίνακας 4. Συντελεστές επιμερισμού ανά κατηγορία 
πελατών για το έτος 2018 


Κατηγορία Πελατών 

Συντελεστής σ Μ 

ΥψηλήςΤάσης (ΥΤ) και ΜΤ με 
κατανάλωση >130\Λ/Ει 

0,025 

ΜΤ με κατανάλωση <130\Λ/Η 

0,093 

Αγροτικής χρήσης (ΜΤ&ΧΤ) 

0,027 

Οικιακής χρήσης ΧΤ 

0,455 

Λοιπές χρήσεις ΧΤ 

0,400 


Επειδή, σύμφωνα με τις διατάξεις της περίπτωσης β' 
του άρθρου 143 παρ. 3 του ν. 4001/2011 όπως ισχύει, 
η μέγιστη ετήσια επιβάρυνση πελάτη κατά θέση κατα¬ 
νάλωσης δεν επιτρέπεται να υπερβαίνει το ποσό των 
1.000.000 ευρώ. 

Επειδή, λαμβάνοντας υπόψη τα ως άνω στοιχεία, ο επι- 
μερισμός του συνολικού προς ανάκτηση εσόδου από την 
επιβολή του ΕΤΜΕΑΡ και η αντίστοιχη μοναδιαία χρέωση, 
ανά κατηγορία πελατών στην ΥΤ, ΜΤ και την ΧΤ, για το 

έτος 2018, κατά το άρθρο 143 του ν. 4001/2011, καθώς και το ποσοστό των χρεώσεων αυτών σε σχέση με τη με- 
σοσταθμική χρέωση παρουσιάζονται στον Πίνακα 5. 

Πίνακας 5. Επιμερισμός του συνολικού εσόδου ΕΤΜΕΑΡ και της μοναδιαίας χρέωσης, ανά κατηγορία πελατών, 
για το έτος 2018 


Κατηγορία Πελατών 

Επιμερισμός Συνολικού 
Εσόδου ΕΤΜΕΑΡ (εκ. €) 

Μοναδιαία χρέωση - 
ΕΤΜΕΑΡ (€/Μ\Λ/Γι) 

Ποσοστό ως προς τη 
μεσοσταθμική τιμή 

16,44 €/Μ\Λ/Γι 

ΥψηλήςΤάσης(ΥΤ) 

11,11 

2,16 

13,15% 

ΜΤ με κατανάλωση >130\Λ/Γι 

4,40 

2,24 

13,64% 

Αγροτικής χρήσης ΜΤ 

3,42 

8,62 

52,43% 

ΜΤ με κατανάλωση <130\Λ/Γι 

81,27 

8,79 

53,50% 

Αγροτικής χρήσης ΧΤ 

20,31 

9,41 

57,25% 

Οικιακής χρήσης ΧΤ 

399,03 

22,71 

138,14% 

Λοιπές χρήσεις ΧΤ 

350,71 

26,13 

158,96% 


Επειδή, λόγω της παρελθούσας αντιδικίας σχετικά 
με τη νομιμότητα επιβολής ΕΤΜΕΑΡ στους Αυτοπαρα- 
γωγούς (βλ. σχετ. 1), δεν υφίστανται ακόμη διαθέσιμα 
συγκεντρωτικά απολογιστικά στοιχεία καταναλώσεων 
Αυτοπαραγωγής, για τον υπολογισμό του αντίστοιχου 
συντελεστή επιμερισμού, και, συνεπώς, εφαρμόζεται για 
την Αυτοπαραγωγή η χρέωση που προκύπτει για τους 
πελάτες της αντίστοιχης τάσης σύνδεσης. 

Επειδή, σύμφωνα με την υπ' αριθμ. 3367/2015 απόφα¬ 
ση του Συμβουλίου της Επικράτειας, «η ενέργεια που πα- 
ράγεται από μονάδες παραγωγής από ΣΗΘ/ΣΗΘΥΑ [...], οι 
οποίες εξομοιώνονται με μονάδες παραγωγής από ΑΠΕ 
[...], αποτελεί καθαρή ενέργεια και, συνεπώς, είτε αυτή εγ¬ 
χέεται στο σύστημα διανομής ηλεκτρικής ενέργειας είτε 
αυτοκαταναλώνεται από τον παραγωγό της, συμβάλλει 
αποτελεσματικά στην εκπλήρωση του εθνικού στόχου 
διείσδυσης καθαρής ενέργειας στο ενεργειακό ισοζύγιο 
της Χώρας [...]. Υπό τα δεδομένα αυτά, κατά την έννοια 
της διάταξης του δευτέρου εδαφίου της περίπτ. (γ) του 
άρθρου 143 του ν. 4001 /2011, όπως το εδάφιο τούτο 
ίσχυε πριν από την τροποποίησή του με το άρθρο 53 του 
ν. 4315/2014, οι αυτοπαραγωγοί ενέργειας από ΑΠΕ και 
ΣΗΘ/ΣΗΘΥΑ δεν περιλαμβάνονται μεταξύ των υποκειμέ¬ 
νων στο Ειδικό Τέλος Μείωσης Εκπομπών Αέριων Ρύπων 
για την αυτοπαραγωγή της ενέργειας αυτής. Συνεπώς, η 
προσβαλλόμενη κανονιστική απόφαση, καθ' ο μέρος δι' 
αυτής οι αυτοπαραγωγοί καθαρής ενέργειας από ΑΠΕ και 
ΣΗΘ/ΣΗΘΥΑ επιβαρύνονται με το ένδικο τέλος, για την 
αυτοπαραγόμενη από αυτούς καθαρή ενέργεια, είναι μη 
νόμιμη και για το λόγο αυτό, βασίμως προβαλλόμενο, 
πρέπει να ακυρωθεί [...]» (σκ. 15). 

Επειδή, σε συμμόρφωση προς την ανωτέρω δικαστι¬ 
κή απόφαση, κατά τη γενική αρχή του άρθρου 95 παρ. 
5 Συντάγματος και τη διάταξη του άρθρου 50 παρ. 4 
π.δ. 18/1989, ο καθορισμός των συντελεστών της μεθο¬ 
δολογίας επιμερισμού του ειδικού τέλους του άρθρου 
143 παρ. 3 περ. γ' του ν. 4001 /2011, όπως ισχύει, δέον να 
μην αφορά στους αυτοπαραγωγούς καθαρής ενέργειας 
από ΑΠΕ και ΣΗΘΥΑ, προκειμένου ειδικά και αποκλει¬ 
στικά για το μέρος της αυτοπαραγόμενης από αυτούς 
καθαρής ενέργειας. 


Επειδή, από την εφαρμογή των νέων ανωτέρω συντε¬ 
λεστών επιμερισμού του ΕΤΜΕΑΡ ανά κατηγορία πελα¬ 
τών (βλ. Πίνακα 4), προκύπτει μοναδιαία χρέωση ΕΤΜΕΑΡ 
για τους πελάτες ΥΤ ίση μετο 13,15% και για τους πελάτες 
«ΜΤ άνω των 13 ΟΙΑ/Ιί» ίση με το 13,64% της μεσοσταθμι- 
κής τιμής του ΕΤΜΕΑΡ αντίστοιχα (βλ. Πίνακα 5). 

Επειδή, η Αρχή, για τον καθορισμό των συντελεστών 
επιμερισμού, λαμβάνει υπόψιν της και την ανάγκη προ¬ 
σαρμογής του ύψους των χρεώσεων ΕΤΜΕΑΡ στα επί- 
πεδαπου καθορίζονται με τις «Κατευθυντήριες Γραμμές 
της Επιτροπής για τις Κρατικές Ενισχύσεις στους τομείς 
περιβάλλοντος και Ενέργειας 2014-2020» και, ιδίως, τους 
μεταβατικούς κανόνες της ενότητας 3.7.3. 

Επειδή, οι εν λόγω Κατευθυντήριες Γραμμές καθορί¬ 
ζουν αυστηρά κριτήρια, αφενός επιλεξιμότητας των προ¬ 
σώπων που δύνανται να καταβάλλουν μειωμένες χρεώ¬ 
σεις, αφετέρου αναλογικότηταςτου μέγιστου ύψους της 
σχετικής έκπτωσης (βλ. παραγρ. 183-188). 

Επειδή, η άμεση και καθολική εφαρμογή των εν λόγω 
κριτηρίων δύναται να επιφέρει αιφνιδιαστικά σημαντική 
επαύξηση του ενεργειακού κόστους ορισμένων επιχει¬ 
ρήσεων και να κλονίσει τη ρευστότητα και βιωσιμότητά 
τους. 

Επειδή, για την αποτροπή τέτοιων ασύμμετρων συνε¬ 
πειών, είναι σκόπιμη η προοδευτική προσαρμογή στα 
κριτήρια των Κατευθυντήριων Γραμμών. 

Επειδή, κατά τις διατάξεις των παραγράφων 193-200 
των Κατευθυντήριων Γραμμών, αναγνωρίζεται ως εύλογη 
η σταδιακή προσαρμογή στο ενωσιακό πλέγμα κανόνων, 
μέχρι την 1 η Ιανουάριου 2019, και καθίσταται δυνατή η 
αποδοχή της συμβατότητας των εθνικών καθεστώτων, 
εφόσον υποβάλλεται από τα κράτη μέλη και εγκρίνεται 
απάτην Ευρωπαϊκή Επιτροπή συναφές «Σχέδιο Προσαρ¬ 
μογής». Για το σκοπό αυτό, άλλωστε, η αρμόδια εθνική 
αρχή, ήτοι το Υπουργείο Περιβάλλοντος και Ενέργειας 
έχει καταρτίσει Σχέδιο Προσαρμογής, το οποίο τελεί υπό 
την έγκριση της Επιτροπής. 

Επειδή, στο πλαίσιο αυτό, η Αρχή θεωρεί ότι η επαύξη¬ 
ση της χρέωσης (βλ. «επιπρόσθετο κόστος χωρίς μείωση» 
κατά τις Κατευθυντήριες Γραμμές) των πελατών ΥΤ και 
«ΜΤ άνω των 13 0\Λ/Γι» κατ' ελάχιστο σε 15% της μεσο- 
σταθμικής χρέωσης, για το 2017, υιοθετεί επαρκώς την 

προσέγγιση των Κατευθυντηρίων Γραμμών περί σταδι¬ 
ακής προσαρμογής και, συνεπώς, ακόμα και αν υποτε¬ 
θεί ότι το σύστημα μειώσεων κατά την επιβολή ΕΤΜΕ- 
ΑΡ ενέχει κρατική ενίσχυση, αυτή (η ενίσχυση) πάντως 
δύναται να κηρυχθεί συμβατή κατά τους μεταβατικούς 
κανόνες της ενότητας 3.7.3 των Κατευθυντήριων Γραμ¬ 
μών, κατόπιν έγκρισης του υποβαλλόμενου «Σχεδίου 
Προσαρμογής». Με βάση την ανωτέρω θεώρηση, οι 
συντελεστές επιμερισμού προκύπτουν όπως φαίνεται 
στον κάτωθι Πίνακα 6, ενώ ο επιμερισμός του εσόδου 
από την επιβολή του ΕΤΜΕΑΡ, η μοναδιαία χρέωση ανά 
κατηγορία Πελατών καθώς και το ποσοστό αυτής ως 
προς τη μεσοσταθμική χρέωση ΕΤΜΕΑΡ αποτυπώνονται 
στον κάτωθι Πίνακα 7. 


Πίνακας 6. Συντελεστές επιμερισμού ανά κατηγορία 
πελατών για το έτος 2018 στο πλαίσιο της σταδιακής 
προσαρμογής με τις Κατευθυντήριες Γραμμές της ΕΕ 


Κατηγορία Πελατών 

Συντελεστής ο.. 

ΥψηλήςΤάσης (ΥΤ) και ΜΤ με 
κατανάλωση >130\Λ/Γι 

0,020 

ΜΤ με κατανάλωση <130\Λ/Γι 

0,093 

Αγροτικής χρήσης (ΜΤ&ΧΤ) 

0,027 

Οικιακής χρήσης ΧΤ 

0,458 

Λοιπές χρήσεις ΧΤ 

0,402 


Πίνακας 7. Επιμερισμός συνολικού εσόδου και 
μοναδιαίες χρεώσεις ανά κατηγορία πελατών για το 
έτος 2018 στο πλαίσιο της σταδιακής προσαρμογής 
με τις Κατευθυντήριες Γραμμές της ΕΕ 


Κατηγορία Πελατών 

Επιμερισμός 
Συνολικού 
Εοόδου 
ΕΤΜΕΑΡ 
(εκ. €) 

Μοναδιαία 
χρέωση - 
ΕΤΜΕΑΡ 
(€/Μ1Λ/Γι) 

Ποσοστό ως 
προς τη με¬ 
σοσταθμική 
τιμή 16,44 €/ 
Μ\Λ/Η 

Υψηλής Τάσης (ΥΤ) 

12,25 

2,47 

15,00% 

ΜΤ με κατανάλωση >13ΰννΐι 

4,84 

2,47 

15,00% 

Αγροτικής χρήσης ΜΤ 

3,41 

8,60 

52,33% 

ΜΤ με κατανάλωση < 136\Λ/Ιι 

81,12 

8,78 

53,40% 

Αγροτικής χρήσης ΧΤ 

20,27 

9,39 

57,15% 

Οικιακής χρήσης ΧΤ 

398,29 

22,67 

137,88% 

Λοιπές χρήσεις ΧΤ 

350,06 

26,08 

158,67% 


Επειδή, οι διά της παρούσας απόφασης προκύπτουσες 
χρεώσεις δύνανται να αναθεωρηθούν εντός του προσε¬ 
χούς έτους, στο πλαίσιο εφαρμογής της προβλεπόμενης 
από το νόμο υποχρέωσης άσκησης από τη ΡΑΕ της αρ¬ 
μοδιότητας περί αναπροσαρμογής των χρεώσεων. Σε 
κάθε περίπτωση, ο επανακαθορισμός των χρεώσεων 
ΕΤΜΕΑΡ θα καταστεί αναγκαίος, όταν -σε συνέχεια της 
σχετικής γνωμοδότησης ΡΑΕ 4/2015- ολοκληρωθεί η 
διαδικασία έγκρισης και θέσπισης νέου Μηχανισμού για 
τον επιμερισμό των επιβαρύνσεων, που προκύπτουν από 
τη χρηματοδοτική στήριξη της παραγωγής ενέργειας 


από ανανεώσιμες πηγές, σύμφωνα με τους όρους των 
παραγράφων 189-191 των Κατευθυντήριων Γραμμών. 

Για τους παραπάνω λόγους, αποφασίζει: 

Σε άσκηση των αρμοδιοτήτων της κατ' άρθρο 143, πα¬ 
ράγραφος 3, περίπτωση (γ) του ν. 4001 /2011, όπως ισχύ¬ 
ει, και κατ’ οριζόμενα στην υπ' αριθμ. Δ5-ΗΛ/Β/Φ.1.20/ 
οικ. 290/08.01.2013 απόφαση του Υφυπουργού Περιβάλ¬ 
λοντος, Ενέργειας και Κλιματικής Αλλαγής, όπως ισχύει, 
τα παρακάτω: 

Ι.Τον καθορισμό των συντελεστών επιμερισμού των 
εσόδων από το Ειδικό Τέλος του άρθρου 143 παρ. 3 περ. 
γ' του ν. 4001 /2011, για το έτος 2017, ανά κατηγορία πε¬ 
λατών, ως εξής: 

Πίνακας I. Συντελεστές επιμερισμού ανά κατηγορία 


πελατών για το έτος 2018 


Κατηγορία Πελατών 

Συντελεστής ο.. 

ΥψηλήςΤάσης (ΥΤ) και ΜΤ 
με κατανάλωση >130\Λ/Ρι 

0,020 

ΜΤ με κατανάλωση <130\Λ/Ιτ 

0,093 

Αγροτικής χρήσης (ΜΤ&ΧΤ) 

0,027 

Οικιακής χρήσης ΧΤ 

0,458 

Λοιπές χρήσεις ΧΤ 

0,402 


2.Τον καθορισμό του εσόδου από το ΕιδικόΤέλος, ανά 
κατηγορία πελατών, για το έτος 2018 ως εξής: 

Πίνακας II. Επιμερισμός εσόδου του ΕΤΜΕΑΡ για το 
έτος 2018 ανά κατηγορία πελατών 


Κατηγορία Πελατών 

Επιμερισμός Συνολι¬ 
κού Εσόδου ΕΤΜΕΑΡ 
(εκ. €) 

ΥψηλήςΤάσης (ΥΤ) 

12,25 

ΜΤ με κατανάλωση >130\Λ/Ιτ 

4,84 

Αγροτικής χρήσης ΜΤ 

3,41 

ΜΤ με κατανάλωση <130\Λ/Γι 

81,12 

Αγροτικής χρήσης ΧΤ 

20,27 

Οικιακής χρήσης ΧΤ 

398,29 

Λοιπές χρήσεις ΧΤ 

350,06 


3. Τ ον καθορισμό, από 01.01.2018, των χρεώσεων του 
ΕΤΜΕΑΡ του άρθρου 143 παρ. 3, περ. γ' του ν. 4001/2011, 
ανά κατηγορία πελατών, ως εξής: 

Πίνακας III. ΕΤΜΕΑΡ ανά κατηγορία πελατών 


για το έτος 2018 


Κατηγορία Πελατών 

Μοναδιαία χρέωση - 
ΕΤΜΕΑΡ (€/Μ\Λ/Η) 

ΥψηλήςΤάσης (ΥΤ) 

2,47 

ΜΤ με κατανάλωση >130\Λ/Ρι 

2,47 

Αγροτικής χρήσης ΜΤ 

8,60 

ΜΤ με κατανάλωση <130\Λ/Γι 

8,78 

Αγροτικής χρήσης ΧΤ 

9,39 

Οικιακής χρήσης ΧΤ 

22,67 

Λοιπές χρήσεις ΧΤ 

26,08 

Οι ανωτέρω μοναδιαίες χρεώσεις εφαρμόζονται 
και στην περίπτωση αυτοπαραγωγών, με εξαίρεση: α) 
τους αυτοπαραγωγούς καθαρής ενέργειας από ΑΠΕ και 
ΣΗΘΥΑ, για το σκέλος της αυτοπαραγόμενης από αυτούς 
καθαρής ενέργειας, καθώς και β) τους αυτοπαραγωγούς 
ΑΠΕ που εμπίπτουν στις διατάξεις της παρ. 1 του άρθρου 
14Α του ν. 3468/2006, οι οποίοι καταβάλλουν το ειδικό 
τέλος αποκλειστικά και μόνο για το τμήμα της ηλεκτρι¬ 


κής ενέργειας που συνολικά απορροφούν από το Δίκτυο 
ή το Σύστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2017 
Ο Πρόεδρος της ΡΑΕ 
ΝΙΚΟΛΑΟΣ ΜΠΟΥΛΑΞΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























